2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 639 της 31 Αυγ./13 Σεπτ. 1961 (ΦΕΚ Α΄  155) Περί καθορισμού ειδικών εξαιρέσεων δια τον διορισμόν υπαλλήλων παρά τη Ανωτάτη Σχολή Καλών Τεχνών υπερβάντων το 35ον έτος της ηλικίας των. Έχοντες υπ’ όψει τας διατάξεις α)της παρ. 1 του άρθρ. 16 του Νόμ. 1811/51 «περί Κώδικος καταστάσεως των Δημοσίων Διοικητικών υπαλλήλων» και β)της παρ. 1 του άρθρ. 7 και της παρ. 2 του άρθρ. 1 του από 23/31.12.1955 Β.Δ/τος «περί εφαρμογής του υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου» τας υπ’ αριθ. 245 και 312/1961 συμφώνους γνωμοδοτήσεις του Ανωτάτου Συμβουλίου Δημοσίων Υπηρεσιών και την υπ’ αριθ. 493/1961 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και των Θρησκευμάτων Υπουργού, απεφασίσαμεν και διατάσσομεν: Κατ’ εξαίρεσιν της παρ. 1 του άρθρ. 16 του Νόμ. 1811/51, επιτρέπεται προς πλήρωσιν των εν παρ. 1 του άρθρ. 2 του εν παρ. 2 του άρθρ. 4 του Νόμ. 3813/1958 θέσεων εφόρων και Βοηθών Φροντιστηρίων παρά τη Ανωτάτη Σχολή Καλών Τεχνών και Εφόρων Καλλιτεχνικών Σταθμών, η πρόσληψις υπαλλήλων και μετά την συμπλήρωσιν του 35ου, αλλ’ ούχι και του 62ου έτους της ηλικίας των. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 31.Δ.ζ.2 Προσωπικό Α.Σ.Κ.Τ. 